ไม่ได้รับสิทธิ์เราไม่ทิ้งกัน คลังเตรียมเปิดให้ยื่นอุทธรณ์ ขอรับเงิน 5000
ลงทะเบียนเราไม่ทิ้งกัน ใครได้ SMS แจ้ง ไม่ได้รับสิทธิ คลังเตรียมเปิดให้ยื่นอุทธรณ์ ขอรับเงิน 5000 บาทได้ใหม่จากกรณีรัฐบาลเปิดมาตรการเยียวยาลูกจ้างชั่วคราว อาชีพอิสระ นอกระบบประกันสังคม ที่ได้รับผลกระทบจากเชื้อไวรัสโควิด-19 (COVID-19) จะได้รับเงินสนับสนุนจากมาตรการเยียวยา รายละ 5000 บาทต่อเดือน โดยต้องลงทะเบียนผ่านเว็บไซต์ www.เราไม่ทิ้งกัน.com เท่านั้นล่าสุดวันที่ 13 เม.ย. 2563 ทางภาครัฐก็ได้ทยอยส่งข้อความ SMS แจ้งผลการคัดกรองแก่ผู้ลงทะเบียน โดยหลายรายได้รับข้อความ SMS ส่งมาแจ้งว่า ไม่ได้รับสิทธิ จนทำให้ผู้ที่ลงทะเบียนหลายรายไม่พอใจ จนเกิดแฮชแท็ก #ทําไมไม่ได้5พัน ในทวิตเตอร์ โดยทุกรายต่างก็ยืนยันว่าตนเองเดือดร้อน และได้รับผลกระทบโดยตรงจากสถานการณ์การแพร่ระบาดของ โควิด-19 แต่ทำไมจึงไม่ผ่านการพิจารณาขณะที่นายลวรณ แสงสนิท ผู้อำนวยการสำนักงานเศรษฐกิจการคลัง (สศค.) ในฐานะโฆษกกระทรวงการคลัง เผยว่าสำหรับกลุ่มไม่ผ่านเกณฑ์ 4.78 ล้านราย จะทยอยได้รับ SMS แจ้งผลการพิจารณาในช่วงวันที่ 12-14 เม.ย. 63 โดยส่วนใหญ่ไม่ผ่านเกณฑ์เนื่องจากได้รับการดูแลผลกระทบจากโควิด-19 โดยรัฐบาลผ่านช่องทางอื่น เช่น ข้าราชการ ผู้รับบำนาญ ผู้ได้รับสิทธิ์ประกันสังคม เกษตรกร เป็นต้นรวมทั้ง กลุ่มที่ไม่ผ่านหลักเกณฑ์ที่กำหนดไว้ เช่น นักเรียน นักศึกษา ซึ่งยังคงไม่ได้ประกอบอาชีพเป็นหลัก และส่วนหนึ่งได้รับการดูแลผ่านช่องทางกองทุนเงินให้กู้ยืมเพื่อการศึกษา (กยศ.) หรือกลุ่มที่ยังสามารถดำเนินธุรกิจต่อไปได้ เช่น ผู้ค้าขายออนไลน์ เป็นต้นนอกจากนี้ เมื่อปิดรับลงทะเบียนและได้คัดกรองผู้ลงทะเบียนครบถ้วน ทั้งหมด 27 ล้านรายแล้ว จะเปิดให้มีช่องทางการอุทธรณ์ผลการพิจารณาสำหรับผู้ไม่ผ่านเกณฑ์ ซึ่งผู้ที่ผ่านการอุทธรณ์ยังมีสิทธิ์ได้รับเงินเยียวยาครบทั้ง 3 เดือนเช่นเดิม เนื่องจากการให้เงินเยียวยาจะใช้วันลงทะเบียนในการเริ่มนับสิทธิ์.
ลงทะเบียนเราไม่ทิ้งกัน ใครได้ SMS แจ้ง ไม่ได้รับสิทธิ คลังเตรียมเปิดให้ยื่นอุทธรณ์ ขอรับเงิน 5000 บาทได้ใหม่
เราไม่ทิ้งกัน,ลงทะเบียนเราไม่ทิ้งกัน,ลงทะเบียนรับเงิน 5000,www.เราไม่ทิ้งกัน.com,วิธีรับเงิน5000,โควิด-19,ข่าวทั่วไป